ΓΡΑΠΤΗ ΕΡΩΤΗΣΗ E-2498/02

υποβολή: Richard Corbett (PSE) προς την Επιτροπή

(9 Σεπτεμβρίου 2002)

Θέμα: Διάδρομος μέσω βαλτικών κρατών

Προτίθεται η Επιτροπή να βοηθήσει την Πολωνική Κυβέρνηση να εξετάσει εναλλακτικές διαδρομές όσον αφορά τη Via Baltica ώστε να αποφευχθούν οι ενδεχόμενες βλαβερές επιπτώσεις της διαδρομής μέσω του Εθνικού Πάρκου Biebzia, η οποία προτιμάται επί του παρόντος, και άλλων τοποθεσιών ζωτικής σημασίας·

Απάντηση του κ. Verheugen εξ ονόματος της Επιτροπής

(18 Οκτωβρίου 2002)

Δενπάρχει αμφιβολία ότι το Εθνικό Πάρκο Biebrza στην Πολωνία είναι μεγάλης αξίας και αξίζει να προστατευθεί.

Όπως έχει ήδη αναφερθεί στην απάντηση στη γραπτή ερώτηση E-2476/02 της κυρίας Lynne(1), η οδηγία 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας(2) και η οδηγία 79/409/ΕΟΚ του Συμβουλίου, της 2ας Απριλίου 1979, περί της διατηρήσεως των αγρίων πτηνών(3) θα εφαρμοστούν στην Πολωνία μόλις καταστεί κράτος μέλος της Ένωσης. Αυτό σημαίνει ότι, με την ένταξη, η προστασία που προβλέπεται στο άρθρο 6 παράγραφοι 2, 3 και 4 της οδηγίας 92/43/ΕΟΚ θα εφαρμοστεί για όλες τις τοποθεσίες περιλαμβανομένων εκείνων που είναι επιλέξιμες ως τοποθεσίες κοινοτικής σημασίας καθώς και για όλες τις τοποθεσίες που χαρακτηρίζονται ζώνες ειδικής προστασίας κατά την έννοια της οδηγίας 79/409/ΕΟΚ.

Όπως θα γνωρίζει το Αξιότιμο Μέλος του Κοινοβουλίου, από νομικής απόψεως οιποψήφιες χώρες δεν είναιποχρεωμένες να συμμορφώνονται πλήρως με το κεκτημένο μέχρι την ημερομηνία προσχώρησης. Ωστόσο, από την αρχή των ενταξιακών διαπραγματεύσεων, η Επιτροπή επέμεινε ότι όλες οι νέες επενδύσεις τωνποψηφίων χωρών σε έργαποδομής θα πρέπει να συμμορφώνονται με το κοινοτικό περιβαλλοντικό δίκαιο. Με βάση τη θέση αυτή, η Πολωνία θα πρέπει, για όλα τα επενδυτικά σχέδιά της σε έργαποδομής στον τομέα των μεταφορών, περιλαμβανομένων των σχεδίων για τη Via Baltica, να συμμορφώνεται με τις οδηγίες για την προστασία της φύσης (92/43/ΕΟΚ, 79/409/ΕΟΚ).

Δυνάμει των οδηγιών αυτών, το θέμα πιθανών εναλλακτικών διαδρομών προκύπτει μόνο σε ειδικές περιστάσεις, συγκεκριμένα, εάν, παρά την εκτίμηση των αρνητικών επιπτώσεων για μια προστατευόμενη τοποθεσία,πάρχουν επιτακτικοί λόγοι πουπαγορεύουν τον παραμερισμό του δημοσίου συμφέροντος και δικαιολογούν τηνλοποίηση του έργου. Η Επιτροπή δεν γνωρίζει σε ποιο στάδιο βρίσκεται επί του παρόντος ο σχεδιασμός της διαδρομής και θα έλθει σε επαφή με τις πολωνικές αρχές για το θέμα αυτό ώστε να διασφαλισθεί ότι έχουν τηρηθεί όλες οι απαραίτητες περιβαλλοντικές απαιτήσεις.

Στο πλαίσιο αυτό, η Επιτροπή εφιστά την προσοχή του Αξιότιμου Μέλους του Κοινοβουλίου στις απαντήσεις στις γραπτές ερωτήσεις P-1648/02 του κ. Huhne και E-1694/02 του κ. Meijer(4), E-1968/02 του κ. Davies(5) και E-2284/02 των κκ. Ξαρχάκου και Δημητρακόπουλου(6), με τις οποίες επιβεβαιώνεται ότι δεν έχουν χορηγηθεί κεφάλαια PHARE ή ISPA για την κατασκευή της Via Baltica δια μέσου των ελών του Biebrza στη βορειοανατολική Πολωνία. Επιπλέον, κανένα τέτοιο έργο δεν συμπεριλαμβάνεται στον προγραμματισμό ISPA ή PHARE και, επομένως, δεν έχειποβληθεί αίτηση για κοινοτική στήριξη αυτού του συγκεκριμένου έργου από τις αρχές της Πολωνίας. Σε περίπτωση που η Επιτροπή λάβει παρόμοια αίτηση, θα την εξετάσειπό το πρίσμα των σχετικών κοινοτικών περιβαλλοντικών κανόνων.

(1) βλέπε σελίδα 1.

(2) ΕΕ L 206 της 22.7.1992.

(3) ΕΕ L 103 της 25.4.1979.

(4) ΕΕ C 301 E της 5.12.2002, σελ. 201.

(5) ΕΕ C 309 E της 12.12.2002, σελ. 181.

(6) ΕΕ C 161 E της 10.7.2003, σελ. 20.